Google
Google LLC (-is, n.), seu nomine in colloquiis interretialibus vulgo Gugula (-ae, f.) scripto, est multinationalis corporatio publica in Foederatis Civitatibus constituta, societas technologica quae ministeria et opera ad interrete pertinentia praebet, inter quae technologiae proscriptionis interretialis, machina quaesitoria (etiam appellata instrumentum exquisitorium Guglianum), computatio nubifera, corpora programmatum, et apparatus computatrales. Quod collegium putatur una ex quinque societates Big Tech, una cum Amazon, Facebook, Apple, et Microsoft. Societas fundata est die 4 Septembris anno 1998 a Sergio Brin et Laurentio Page, gradum doctoralem petentibus apud Universitatem Stanfordiensem in California. Qui hodie quattuordecim fere centesimas eius actiarum tenent ac quinquaginta sex centesimas potestatis suffragandi per actias extraordinarias continent. Societatis sententia est: "Mundi scitu digna ordinare, universalia aperta utilia reddere." Primum officium die 27 Septembris initiavit. Brin et Page, societatem nominantes, googol imitari conabantur (qui numerus saepissime google nunc vulgatur), sed litteras fortuite erraverunt.